TOP เผยกำไรไตรมาส 1/62 รูด 21% มาที่ 4.41 พันลบ. หลังสต๊อกน้ำมันลด-ต้นทุนสูง
TOP เผยกำไรไตรมาส 1/62 รูด 21% มาที่ 4.41 พันลบ. จากปีก่อนกำไร 5.61 พันลบ. หลังสต๊อกน้ำมันลด-ต้นทุนสูง
10 พ.ค. 2562

บริษัท ไทยออยล์ จำกัด (มหาชน) หรือ TOP รายงานผลการดำเนินงานงวดไตรมาส 1/62 (รวมบริษัทย่อย) สิ้นสุดวันที่ 31 มี.ค. 62 มีกำไรสุทธิดังนี้

โดยผลการดำเนินงานในไตรมาสดังกล่าว มีกำไรลดลง เนื่องจากผลกระทบจากสต๊อกน้ำมันลดลง 3 เหรียญสหรัฐฯ ต่อบาร์เรล เป็นผลจากค่าการกลั่นที่ลดลงโดยได้รับแรงกดดันจากส่วนต่างราคาน้ำมันสำเร็จรูปที่ปรับลดลง โดยเฉพาะส่วนต่างราคาน้ำมันเบนซินที่ปรับลดลงอย่างมีนัยสำคัญจากภาวะอุปทานล้นตลาด รวมถึงส่วนต่างราคาน้ำมันหล่อลื่นพื้นฐานกับน้ำมันเตาที่ปรับตัวลดลงค่อนข้างมากจากอุปทานในเอเชียที่ปรับตัวสูงขึ้น แม้ส่วนต่างราคาสารพาราไซลีนกับน้ำมันเบนซิน 95 จะปรับเพิ่มขึ้นก็ตาม ส่งผลให้กลุ่มไทยออยล์มี EBITDA ลดลง 470 ล้านบาท
ทั้งนี้ กลุ่มไทยออยล์มีกำไรจากอัตราแลกเปลี่ยนลดลง 818 ล้านบาท โดนต้นทุนทางการเงินเพิ่มขึ้น 465 ล้านบาท เมื่อหักค่าเสื่อมราคา และค่าใช้จ่ายภาษีเงินได้แล้วในไตรมาส 1/62 กลุ่มไทยออยล์มีกำไรสุทธิลดลง 1,200 ล้านบาท จากไตรมาส 1/61